**III Tamborēšanas čempionāts Biksēres muižā**

**NOLIKUMS**

Lai veicinātu nemateriālā kultūras mantojuma popularizēšanu un tamborēšanas tradīciju saglabāšanu, tiek turpināta 2021.gadā aizsāktā tradīcija un tiek rīkots Latvijā III Tamborēšanas čempionāts, kas šogad notiek projekta “Tradicionālo prasmju svētki Biksēres muižā” programmas ietvaros.

Čempionāta norises laiks 2023.gada 12. augusts Biksēres muižā.

**Mērķis**

Rosināt interesi par tamborēšanu kā svarīgu nemateriālā kultūras mantojuma daļu un veicināt tās tradīciju saglabāšanu un popularizēšanu nākamajām paaudzēm.

**Čempionāta organizētājs**

 Madonas novada Sarkaņu pagasta pārvaldes tautas nama “Kalnagravas” Amatu skola sadarbībā ar Latvijas Nacionālo kultūras centru.

**Pieteikšanās čempionātam, tā norise**

1. Čempionāta dalībnieks var būt ikviens interesents, kam tamborēšana ir vaļasprieks;
2. Čempionātam var pieteikties līdz 2023.gada 4.augustam, e-pasts: valda.klavina@madona.lv, tālrunis informācijai: 29424739- Valda;
3. Dalībnieks 2023.gada 12.augustā laikā no 14.00 līdz 16.15, klātienē tamborē konkursa darbu pēc tehniskā zīmējuma;
4. Organizatori nepieciešamības gadījumā nodrošina dalībniekus ar diegiem. Tamboradatu nodrošina paši dalībnieki;
5. Dalībnieks savu darbu noformē ar dalībnieka kāras numuru;
6. Laikā no plkst.16.15.-17.15- darbu vērtēšana un rezultātu paziņošana.

**Žūrija, vērtēšanas kritēriji un vērtēšanas kārtība**

1. Iesniegtos darbus vērtē pasākuma organizatoru izveidota žūrija:

Vanda Podiņa- Tautas daiļamata meistare, tautas nama “Kalnagravas” Amatu skolas rokdarbu pulciņa vadītāja;

Daiga Melnace- Latvijas Amatniecības kameras meistare, TLMS “Smiltene” vadītāja palīgs:

Ilze Pliska- biedrības “Sarkaņu pagasta kultūrmantojums” priekšsēdētāja;

2. Žūrija katru darbu vērtē atsevišķi pēc darba kvalitātes un oriģinalitātes.

 3. Pamatojoties uz žūrijas lēmumu, visi dalībnieki saņem pateicību par piedalīšanos. 3 labāk novērtēto darbu autori saņem balvas.

4.Čempionāta rezultātus paziņo 2023 gada 12.augustā, plkst. 17.15

5. Dalībnieku personas dati- vārds, uzvārds un fotogrāfijas var tikt publicētas Madonas novada mājas lapā, Tautas nama “Kalnagravas” un informatīvā izdevuma “Sarkaņu ziņas” FB. profilā.

 **Citi noteikumi**

Dalībnieki uz čempionātu ņem līdzi 3 savus mīļākos darbus, ko izvietot apskatei kolēģiem un muižas viesiem.